Мяркую, гэтае рашэнне было прынятае ўжо тады, калі Бяляцкага арыштавалі. Хворай заходняй дэмакратыі з яе хоць і слабым (падобным хутчэй на гіпертанічны, чым на палітычны, а тым больш на эканамічны) ціскам трэба было яшчэ раз паказаць сілу маладой беларускай дыктатуры. А як, праз што паказаць? Праз рост эканомікі, пра якую ўвогуле невядома, ці яна ёсць, ці яе няма? Паказаць праз падвышэнне дабрабыту, калі шмат каму ўжо на хлеб і лекі грошай не стае? Вось і паказвае рэжым сваю сілу праз сілу. Праз тое, на што, як у народзе кажуць, розуму не трэба.